PTG ปลื้ม! ติด SETHD ตอกย้ำ “ปันผล” สม่ำเสมอ
PTG ปลื้ม! ติดรายชื่อเข้าคำนวณ SETHD รอบครึ่งแรกปี 2565 ตอกย้ำการจ่ายเงินปันผลให้กับผู้ถือหุ้นและนักลงทุนอย่างต่อเนื่อง
PTG ปลื้ม! ติดรายชื่อเข้าคำนวณ SETHD รอบครึ่งแรกปี 2565 ตอกย้ำการจ่ายเงินปันผลให้กับผู้ถือหุ้นและนักลงทุนอย่างต่อเนื่อง
21 ธ.ค. 2564

นายพิทักษ์ รัชกิจประการ  ประธานเจ้าหน้าที่บริหาร บริษัท พีทีจี เอ็นเนอยี จำกัด (มหาชน) หรือ PTG เปิดเผยว่า ล่าสุด PTG ติด 1 ใน 3 หุ้นที่ตลาดหลักทรัพย์ประกาศนำเข้าคำนวณดัชนี SETHD รอบครึ่งแรกปี 2565 ถือเป็นการตอกย้ำนโยบายของบริษัทที่ต้องการดูแลและให้ทุกภาคส่วนอยู่ดีมีสุข ซึ่งการติดรายชื่อหุ้นเข้า SETHD ก็ตอกย้ำว่า PTG เป็นหุ้นที่มีการจ่ายเงินปันผลให้กับผู้ถือหุ้นและนักลงทุนอย่างต่อเนื่อง นับตั้งแต่เข้าจดทะเบียนในตลาดหลักทรัพย์ ตั้งแต่ปี 2556
ทั้งนี้ แม้ว่าวิกฤตโควิด19 จะทำให้เศรษฐกิจชะลอตัว แต่บริษัทยังคงจ่ายปันผลให้ผู้ถือหุ้นต่อเนื่อง โดยงวดครึ่งแรกปี 2564 จ่ายปันผลหุ้นละ 0.50 บาท หรือจ่ายในอัตรา ประมาณ70-80% ของกำไรสุทธิ ซึ่งจ่ายเกินนโยบายที่จะประกาศไว้ไม่น้อยกว่า 30% ของกำไรสุทธิ และยังคงยืนยันว่าจะจ่ายปันผลผู้ถือหุ้นอย่างต่อเนื่อง และมุ่งดำเนินธุรกิจให้เติบโตอย่างยั่งยืนและมั่นคง
“นโยบายทำธุรกิจในปี 65 บริษัทจะมุ่งดูแลแบบครบวงจร ครบทุกภาคส่วน และจะเป็นปีที่เราจะนำฐานข้อมูลลูกค้า ผ่านบัตรสมาชิก PT MAX CARD มาวิเคราะห์อย่างจริงจังและนำไปต่อยอดทางธุรกิจ ซึ่งปัจจุบันมีฐานลูกค้ากว่า 17 ล้านสมาชิก และจะรุกนอนออยล์ รวมทั้งต่อยอดไปสู่บริการเพื่อเพิ่มความครบวงจร รวมถึงการเข้าไปสู่ธุรกิจด้านการเงิน เพื่อสนับสนุนลูกค้าให้เข้าถึงการเงิน ให้เอสเอ็มอีได้เข้าถึงทุน ตอกย้ำนโยบายอยู่ดีมีสุข” นายพิทักษ์กล่าว